I aften er der VVM-høring i sagen om en tredje Limfjordforbindelse over Egholm. Den forbindelse kan få store konsekvenser for lokale borgere.

Det er onsdag aften klokken 19, at det virtuelle høringsmøde finder sted. Du kan se med her. Lige syd for Limfjorden ligger ridecentret Pegasus. Her er det primært specialbørn, der ridder på de store flade marker, der ligger lige ud til Limfjorden. Men det kan muligvis snart være fortid. I hvert fald hvis en tredje Limfjordsforbindelse bliver etableret, som forslaget ser ud nu. Linjeføreringen vil simpelthen gå lige igennem ridecentret, fortæller Susan Brix Steby. Hun ejer Pegasus Ridecenter. - Den kommer til at gå over Egholm og tværs ud over den natur, der ligger her, siger hun imens hun kigger ud over markerne ned til fjorden. Udover at undervise børn og unge med blandt andet autisme på ridecentret, har hun også boet der i 35 år. Og skulle planerne blive godkendt, som de ser ud nu, vil det få store personlige konsekvenser for Susan Brix Steby. - Jeg kan simpelthen ikke tænke så langt. Jeg er 58 år, og jeg finder jo ikke et sted, hvor jeg har råd til at bygge de ting, der er nødvendige for mig, siger hun til TV2 Nord. Planer vil ødelægge livsværk. Derfor vil Susan Brix Steby også følge med i aften, hvor den netop offentliggjorte miljøvurderingsrapport bliver præsenteret på et virtuelt høringsmøde. - Jeg skal se med, men om jeg stiller spørgsmål, ved jeg ikke. Andre er klogere på beregninger og konsekvenser, siger hun. Men hun lægger ikke skjul på, at hun har svært ved at se fornuften i de nuværende argumenter for, at en tredje Limfjordsforbindelse skal gå henover Egholm - og sine egne marker. - Det giver bare ingen mening. Al trafikken er ude mod øst, og der ligger ikke industri heromkring, siger Susan Brix Steby. Hun frygter, at hun må opgive sit livsværk, hvis planerne bliver godkendt i nuværende form. - Så må andre gribe bolden, siger hun. - Men jeg kaster den kun, hvis det bliver nødvendigt